**EKE-Rakennus aloittaa uuden omistusasuntohankkeen Kirkkonummella**

EKE-Rakennus Oy käynnisti uuden asuinkerrostalon rakentamisen ja myynnin Kirkkonummen Sarvvikin Kurkirannan alueella. Alueelle on suunnitteilla yli 200 uutta asuntoa, ja ensimmäisen hankkeen asunnoista yli puolet on jo varattu ennakkomarkkinoinnin aikana. Seuraavien kohteiden ennakkomarkkinointi on tarkoitus aloittaa vuoden 2025 aikana.

Kurkiranta sijaitsee luonnonläheisessä ympäristössä Sarvvikissa, järven rannalla, vain puolen tunnin matkan päässä Helsingistä. Alueen kehittämisessä painotetaan modernia asumista ja kestävää rakentamista. *"Olemme halunneet tarjota asukkaille tilavia koteja, jotka vastaavat muuttuneisiin asumistarpeisiin. Ennakkomarkkinointi osoitti, että erityisesti suuremmille asunnoille on kysyntää",* kertoo EKE-Rakennuksen vt. toimitusjohtaja Miikka Huhtamäki.

Asumisen markkinatilanne on muuttumassa, ja monia asunnonostajia kiinnostavat erityisesti energiatehokkuus sekä vakaat asumiskustannukset. *"Korkotason lasku ja asuntomarkkinoiden asteittainen elpyminen luovat edellytyksiä uusille hankkeille. On tärkeää, että voimme vastata tähän kehitykseen tarjoamalla koteja, joissa yhdistyvät nykyaikainen asuminen ja pitkäjänteisesti suunnitellut energiaratkaisut",* Huhtamäki jatkaa.

**Energiatehokkuutta ja kestävää rakentamista**

Kurkirannan ensimmäinen asuinkerrostalo, Asunto Oy Kurkirannan Lakeview, hyödyntää hiilineutraalia hukkalämpöä osana energiaratkaisuaan. EKE-Rakennus Oy osti taloyhtiölle osuuden Kolabackenin datakeskusten hukkalämpöä hyödyntävän lämpölaitoksen tuotannosta, mikä mahdollistaa kaukolämmön hinnan merkittävän alennuksen seuraavien 15 vuoden ajan.

Rakennushankkeessa on kiinnitetty huomiota myös muihin kestävän rakentamisen ratkaisuihin. Rakennusmateriaaleissa suositaan pitkäikäisiä ja energiatehokkaita vaihtoehtoja, ja asuinympäristöön panostetaan niin, että se tukee asukkaiden arkea ja yhteisöllisyyttä.

Tutustu Kurkirannan Lakeview kohteeseen tästä: <https://www.ekerakennus.fi/taloyhtiot/kurkirannan-lakeview-sarvvik/>

Lisätietoja:

Miikka Huhtamäki vt. toimitusjohtaja EKE-Rakennus Oy puh. 040 1836242

Tiedotteen liitteenä oleva kuva: Lisätkää tähän se kuva

Jakelu:

Tiedostusvälineet

[www.ekerakennus.fi](https://www.ekerakennus.fi)

EKE-Rakennus Oy on vuonna 1961 perustettu suomalainen perheyhtiö ja osa monialaista EKE- konsernia. Rakennamme asuntoja ja kokonaisia asuinalueita. Kehitämme ja vuokraamme myös toimitiloja. Markkina-alueemme Suomessa on pääkaupunkiseutu ja sen ympäristö.

EKE:n filosofiaan on perustamisesta alkaen kuulunut jatkuva kehittäminen ja uudistuminen ja siksi EKE on yksi toimialansa menestyneimpiä yrityksiä maassamme.